Retten til i alt 48 ugers betalt orlov for par, der bliver forældre, følger af barselsloven. Betalingen er i den sammenhæng lig med barselsdagpenge. Der er dog et såkaldt beskæftigelseskrav knyttet til det. Virksomheder kan stille medarbejderne bedre og for eksempel betale hel eller delvis løn under orloven, men det vil så skulle fremgå af overenskomst, virksomhedpolitik eller individuelle aftaler. Du skal også være opmærksom på funktionærloven, hvor det endnu er uafklaret, hvordan den nye barselslovgivning eventuelt kommer til at få indflydelse på denne.